stanford-oval/wikipedia huggingface dataset:
Paavo Kainulainen

Paavo Kainulainen (6. huhtikuuta 1924 Sonkajärvi – 11. lokakuuta 1982 Trelleborg, Ruotsi) oli suomalainen toimittaja ja kirjailija. Hän käytti nimimerkkejä Pura ja Uutelan Ville.
Kainulaisen vanhemmat olivat maanviljelijä Otto Kainulainen ja emäntä Hanna Huttunen. Hän kävi Seppälän maanmieskoulun.
Kainulaisen seikkalukirja Orinoco kertoi hänen vuonna 1949 tekemästään seitsemän kuukautta kestäneestä kalastusmatkasta Venezuelan Orinoco-joelle.
Teoksia

Orinoco : romaani. Finn-Kirja, Tukholma 1978
Paasio

Paasio on muun muassa seuraavien henkilöiden sukunimi:
Antti Paasio (s. 1948), liiketaloustieteen professori
Heli Paasio (s. 1972), kansanedustaja (SDP), Pertti Paasion tytär
Ilmari Paasio (1906–1941), kasvitieteilijä, dosentti ja lyseon lehtori
K. A. Paasio (1869–1935), pappi ja lähetysjohtaja
Leena Paasio (s. 1974), kirjailija
Pekka Paasio,  kontrabasisti ja kapellimestari
Pertti Paasio (1939–2020), poliitikko (SDP), Suomen ulkoasiainministeri 1989–1991, SDP:n puheenjohtaja 1987–1991 ja europarlamentaarikko, Rafael Paasion poika
Rafael Paasio (1903–1980), poliitikko (SDP), Suomen pääministeri 1966–1968 ja 1972 ja SDP:n puheenjohtaja 1963–1975.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ontervio

| Ontervio |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Onterviot Myagrum
Laji::  perfoliatum
Kaksiosainen nimi
 Myagrum perfoliatum  L. 
Katso myös
   Ontervio Wikispeciesissä   Ontervio Commonsissa 
Infobox OKNimi-testi OK: 
Ontervio (Myagrum perfoliatum) on ristikukkaiskasvien (Brassicaceae) heimoon, ontervioiden (Myagrum) sukuun kuuluva kasvilaji. Se on yksivuotinen ja kalju ruohovartinen kasvi, joka on tunnistettavissa helposti litujensa ulkonäön perusteella. Ontervio on mahdollisesti sukunsa ainoa laji.
Ontervio voi kasvaa noin 20 cm korkeaksi ja sen varsi on kasvutavaltaan pysty sekä tavallisesti haaroittunut. Lehdet ovat harmaanvihreitä ja pitkänsuikeita. Tyvilehdet ovat ruodillisia sekä hammaslaitaisia tai pariliuskaisia, ja varsilehdet ruodittomia, pitkänsuikeita, sepiviä sekä hammas- tai sahalaitaisia. Ontervion kukat ovat pieniä. Kukkien terälehdet ovat noin 3 mm pitkiä ja kalvaankeltaisia. Ontervio kukkii heinä–elokuussa. Hedelmäperät ovat melko lyhyitä ja paksuja. Hedelminä olevat lidut ovat lyhyitä, kolmilokeroisia ja aukeamattomia. Kussakin lidussa on vain yksi siemen.
Suomessa ja Ruotsissa onterviota tavataan satunnaisesti.
Ontervion tieteellisen nimen lajinimi (perfoliatum) tarkoittaa sepivää ja viittaa lajin varsilehtiin.
Harry Redknapp

| 0 | 1 | 2 |
| --- | --- | --- |

Henkilötiedot
Koko nimi: Henry James Redknapp
Syntymäaika: 2. maaliskuuta 1947 (ikä 77)
Syntymäpaikka:  Lontoo, Englanti
Pituus: 180 senttimetriä
Seura
Seura: -
Tehtävä: Päävalmentaja (ent. keskikenttäpelaaja)
Seurat
| Vuodet | Seura | O (M) |
| 1964−1972 1972−1976 1976 1976−1979 1982 |  West Ham United FC  AFC Bournemouth  Brentford FC  Seattle Sounders  AFC Bournemouth | 149 (7) 101 (5) 1 (0) 24 (0) 1 (0) |
Valmennusura
1983−1992 1994−2001 2002−2004 2004−2005 2005−2008 2008−2012 2012−2015 2016 2017:  AFC Bournemouth  West Ham United  Portsmouth FC  Southampton FC  Portsmouth FC  Tottenham Hotspur  Queens Park Rangers  Jordania  Birmingham City
 Seurajoukkueuran tilastot kattavat vain kansalliset sarjat.
Harry Redknapp (s. 2. maaliskuuta 1947 Lontoo, Englanti) on englantilainen jalkapallovalmentaja ja entinen pelaaja.
Redknapp on jalkapalloilija Jamie Redknappin isä ja Frank Lampard seniorin lanko.
Peliura

Redknapp aloitti ammattilaispeliuransa 1964 allekirjoitettuaan sopimuksen West Hamin kanssa. Yhteensä hän pelasi 149 ottelua joukkueessa ennen siirtymistään Bournemouthiin 1972. Bournemouthissa Redknapp uurasti 101 ottelua ennen siirtymistään 1976 Brentfordiin ja sieltä uran loppuvaiheiksi yhdysvaltalaiseen Seattle Soundersiin. Redknapp ripusti pelikengät naulaan 1979.
Valmennusura > Bournemouth

Redknapp aloitti valmentajan uransa 1982 Bournemouthin apulaisvalmentajana. Kun seuran päävalmentaja Don Megson sai potkut 1984 Redknapp otti tehtävän hoitaakseen. 
Redknapp sai lentävän lähdön uralleen kun Bournemouth kukisti Manchester Unitedin FA Cupin kolmannella kierroksella.
Redknapp luotti valmentajana nuorisovalmennuksen kehittämiseen ja nosti monia nuoria lupauksia ykkösjoukkueeseen, mukaan lukien oman poikansa Jamie Redknappin. Redknappin valmennuksessa Bournemouth kehittyi joukkueena ja 1986–1987 kauden päätteeksi se nousi kolmosdivisioonasta kakkosdivisioonaan. Kauden 1989–1990 päätteeksi Bournemouth kuitenkin putosi takaisin kolmosdivisioonaan. Redknapp sai kuitenkin jatkaa tehtävässään.
Kesällä 1990 Redknapp joutui vakavaan auto-onnettomuuteen Italiassa ollessaan seuraamassa jalkapallon MM-kilpailuja. Vakavassa onnettomuudessa kuoli viisi ihmistä, muun muassa Bournemouthin johtajistoon kuulunut Brian Tiler. Redknapp menetti hajuaistinsa, mutta toipui muuten täysin. Hän jatkoi Bournemouthin päävalmentajana kunnes kauden 1991–1992 päätteeksi jätti tehtävät.
Valmennusura > West Ham United

1993 Redknapp siirtyi West Hamin apulaisvalmentajaksi. Kun joukkueen päävalmentaja Billy Bonds sai potkut elokuussa 1994, tuli Redknappista seuran päävalmentaja. Myös West Hamissa Redknapp kunnostautui nuorten lupauksien kehittämisessä ja hän nosti kuuluisuuteen mm. Rio Ferdinandin, Michael Carrickin ja Frank Lampardin. 
Kauden 1997–1998 päätteeksi West Ham sijoittui Englannin Valioliigassa kahdeksanneksi ja seuraavalla kaudella 1998–1999 viidenneksi ja sai paikan UEFA Intertoto Cupiin.
Kausi 1999–2000 ei ollut West Hamille edellisten kausien kaltainen. Joukkueen suurimmaksi saavutukseksi jäi voitto Intertoto Cupissa, Valioliigassa Redknappin valmentama joukkue sijoittui yhdeksänneksi. 
Redknapp jätti seuran toukokuussa 2001, epäselväksi jäi annettiinko hänelle potkut vai erosiko hän itse.
Valmennusura > Portsmouth

Joka tapauksessa Redknappin ura jatkui urheilujohtajana Portsmouthissa 2001. Hänelle tarjottiin valmentajan pestiä Leicester Cityssä, mutta Redknapp jäi Portsmouthiin. Maaliskuussa 2002 Redknapp nousi Portsmouthin päävalmentajaksi Graham Rixin potkujen myötä. 
Redknapp johdatti Portsmouthin Valioliigaan kauden 2002–2003 päätteeksi ja Redknapp valittiin Vuoden valmentajaksi. Kaudella 2003–2004 Redknapp taisteli loukkaantumisia vastaan, sillä mm. Patrik Berger ja Svetoslav Todorov joutuivat pitkäksi aikaa sivuun pelikentiltä. Redknapp kuitenkin onnistui tammikuun siirtoikkunan aikana hankkimaan hyviä korvaavia pelaajia kuten Petri Pasasen. Kehnon syyskauden vastapainoksi kevät kausi sujui hyvin ja Portsmouth sijoittui lopulta ensimmäisellä valioliigakaudellaan sijalle 13.
Redknapp riitautui joukkueen puheenjohtaja Milan Mandarićin ja urheilujohtaja Velimir Zajecin kanssa ja marraskuussa 2004 Redknapp ja apulaisvalmentaja Jim Smith jättivät seuran.
Valmennusura > Southampton

Joulukuussa 2004 Redknapp räväytti Portsmouth-kannattajia siirtymällä paikallisvastustaja Southamptonin päävalmentajaksi. 
Uusi kausi 2004–2005 ei sujunut mallikkaasti ja Redknapp joutui todistamaan ensimmäistä kertaa urallaan valmentamansa seuran putoamista. Southampton jäi Valioliigan viimeiseksi ja putosi Mestaruussarjaan. Kehnosti alkanut mestaruussarjakausi 2005–2006 ei miellyttänyt Redknappia ja hän erosi päävalmentajan tehtävistä 5. joulukuuta 2005.
Valmennusura > Paluu Portsmouthiin

Kaksi päivää myöhemmin Redknapp aloitti Portsmouthin uutena päävalmentajana. Milan Mandarić itse toivotti Redknappin tervetulleeksi takaisin. Velimir Zajecin erottua aiemmin urheilujohtajan tehtävistä ei Redknappilla ollut suuria henkilökohtaisia riitoja seurassa.
Kun Alexandre Gaydamakista tuli seuran johtaja tammikuussa 2006, moni piti Redknappin jatkoa epäselvänä. Huhuilta leikattiin siivet ja Redknappin ilmoitettiin jatkavan tehtävässä. 
Toukokuussa 2006 Redknapp allekirjoitti kolmen vuoden jatkosopimuksen Portsmouthin kanssa. Redknappin johdolla Pompey pelasi yhden parhaimmista kausistaan ja sijoittui Englannin Valioliigassa yhdeksänneksi. Hyvä meno jatkui myös kaudella 2007–2008. FA Cupissa Redknapp luotsasi Portsmouthin finaaliin ensi kerran sitten kauden 1938–1939. Joukkue pudotti puolivälierissä Manchester Unitedin Old Traffordilla 0–1.
FA Cupin finaalissa Portsmouth kaatoi Cardiff Cityn Nwankwo Kanun osumalla 1–0 ja voitti FA Cupin 69 vuoden tauon jälkeen. Pokaali oli Redknappin ensimmäinen hänen pitkällä valmennusurallaan.
Valmennusura > Tottenham Hotspur

Lokakuun lopulla 2008 Redknapp siirtyi potkut saaneen Juande Ramosin tilalle sarjan heikosti aloittanen Tottenhamin valmentajaksi. Tottenham maksoi Portsmouthille siirrosta viiden miljoonan punnan korvauksen.  Debyyttikaudellaan Redknapp johdatti Spursin Valioliigassa kahdeksanneksi. Kauteen 2009–2010 seura lähti tavoitteenaan Mestarien liigaan oikeuttava paikka. Kausi sujuikin Redknappin miehistöltä hienosti ja FA Cupissakin se eteni välieriin saakka. Valioliiga-kauden kruunasi neljäs sija, jonka turvin seura pääsi karsimaan paikastaan Mestarien liigan lohkovaiheeseen kaudelle 2010–2011 ja etenikin aina puolivälieriin asti. Spurs ei ollut aiemmin pelannut Mestarien liigassa ja Euroopan Cupissakin se oli pelannut edellisen kerran 1961–1962.
Redknappin pesti Spursin valmentajana päättyi potkuihin kesäkuun puolivälissä 2012. Joukkue jäi kaudella 2011–2012 ulos Mestarien liigaan oikeuttavilta sijoilta ja kevään otteet heikkenivät, kun Redknappin spekuloitiin siirtyvän Englannin maajoukkueen peräsimeen. Redknapp ja Spursin puheenjohtaja Daniel Levy eivät lopulta päässeet yhteisymmärrykseen sopimuksen jatkamisesta. Redknapp olisi halunnut 3–4-vuoden jatkon, johon Levy ei suostunut. Lopulta Spurs päätyi Redknappin erottamiseen 14. kesäkuuta 2012.
Valmennusura > Queens Park Rangers

Redknapp palasi valmennustehtäviin 24. marraskuuta 2012, kun Valioliigan viimeiseksi juuttunut Queens Park Rangers teki hänen kanssaan 2,5-vuotisen sopimuksen.  Redknapp kertoi, että olisi aloittanut Ukrainan maajoukkueen päävalmentaja ellei QPR olisi tarjonnut hänelle sopimusta.  Kausi päättyi joukkueen osalta pettymykseen, kun Redknapp ei onnistunut pelastamaan QPR:iä putoamiselta.  Redknapp jatkoi seuran peräsimessä Mestaruussarjassa kaudella 2013/14 ja johdatti joukkueen kauden päätteeksi takaisin Valioliigaan.  Kausi 2014/15 oli jälleen takkuinen ja joukkue taisteli Valioliigan häntäpäässä putoamista vastaan. Redknapp erosi päävalmentajan paikalta helmikuussa 2015 polvileikkauksen takia.  Myöhemmin hän kertoi päätökseen vaikuttaneen myös seuran sisäiset ristiriidat.
Valmennusura > Jordanian maajoukkue

Maaliskuussa 2016 Redknappista tuli Jordanian jalkapallomaajoukkueen päävalmentaja. Hän valmensi Jordaniaa kahdessa MM2018-karsintaottelussa. Ensimmäisessä Jordania voitti Bangladeshin 8-0 ja toisessa se hävisi Australialle 5-1.
Valmennusura > Birmingham City

Huhtikuussa 2017 Redknapp palasi valmennustehtäviin, kun hänestä tuli Mestaruussarjan putoamiskamppailuun vajonneen Birmingham Cityn päävalmentaja. Redknappin debyyttiottelu päättyi tappioon paikallisvastustaja Aston Villalle, mutta voitot Huddersfield Townista ja Bristol Citystä riittivät takaamaan Birminghamille sarjapaikan. Kauden jälkeen 70-vuotias Redknapp teki vuoden mittaisen jatkosopimuksen Birminghamin kanssa. Seura erotti kuitenkin Redknappin jo syyskuun puolivälissä 2017, kun Birmingham oli hävinnyt kaikki kuusi pelaamansa ottelua Mestaruussarjassa.
Meriitit valmentajana

FA Cup: 2008
Neuvonantajana ja konsulttina

Tammikuussa 2016 Redknapp siirtyi johtotehtäviin pieneen Wimborne Townin joukkueeseen. Huhtikuussa 2016 kerrottiin, että Redknapp tulee työskentelemään myös australialaisen Central Coast Marinersin konsulttina.
Korruptiosyytökset

Redknapp joutui korruptiosyytöksien kohteeksi syyskuussa 2006. Redknapp kielsi kaikki syytökset, jotka väittivät hänen osallistuneen laittomiin pelaajahankintoihin. Tammikuussa 2010 uutisoitiin, että Redknapp on saanut syytteen veronkierrosta. Syyte liittyy Redknappin toimiin Portsmouthin aikoin. Hänen väitetään mm. kiertäneen veroja ja sosiaaliturvamaksuja pelaajasiirtojen yhteydessä. Hänen lisäkseen syytettynä on myös Pompeyn silloinen puheenjohtaja Milan Mandarić.
Oravala

Oravala tarkoittaa seuraavia:
Oravala, kylä entisessä Jääsken kunnassa
Oravala, kylä Kouvolan Valkealassa
Oravala, kylä entisessä Muolaan kunnassa Suomen Neuvostoliitolle luovuttamalla alueella
Oravala, kylä Vihdissä
Aukusti Oravala (1869-1951), suomalainen herännäispappi ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oravala”, voi hakea sivunnimihaulla, laajalla sivunnimihaulla tai tekstihaulla.
Paavo Järvi

Paavo Järvi (2013)
Paavo Järvi (s. 30. joulukuuta 1962 Tallinna) on virolainen kapellimestari.
Järvi oli vuodesta 2016 alkaen toiminut Tokiossa NHK Symphony Orchestran ylikapellimestarina. Hänen isänsä on kapellimestari Neeme Järvi. Hänen kummisetänsä oli edesmennyt suomalainen kapellimestari Paavo Berglund.
Paavo Järvi opiskeli Tallinnassa lyömäsoitinten soittoa ja orkesterinjohtamista ennen muuttoaan Yhdysvaltoihin vuonna 1980. Hän jatkoi opintojaan muun muassa Curtis Institute of Musicissa. Järvi toimi vuosina 1994–1997 Malmön sinfoniaorkesterin ylikapellimestarina, vuosina 2001–2011 Cincinnatin sinfoniaorkesterin orkesterinjohtajana ja vuosina 2006–2014 Frankfurtin radion sinfoniaorkesterin ylikapellimestarina. Vuonna 2010 hän aloitti Orchestre de Parisin taiteellisena johtajana ja siirtyi vuonna 2016 NHK Symphony Orchestran ylikapellimestariksi.
Järvi on levyttänyt muun muassa Šostakovitšin, Richard Straussin ja Igor Stravinskyn sävellyksiä.
Aiheesta muualla

Paavojarvi.com. Viralliset sivut (englanniksi)
Palmansineraaria

| Palmansineraaria |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Senecioneae
Suku::  Sineraariat Pericallis
Laji::  papyracea
Kaksiosainen nimi
 Pericallis papyracea  (DC.) B.Nord. 
Katso myös
   Palmansineraaria Wikispeciesissä   Palmansineraaria Commonsissa 
Infobox OKVirheellinen NIMI-arvo: 
Palmansineraaria (Pericallis papyracea) on asterikasvien (Asteraceae) heimoon, sineraarioiden (Pericallis) sukuun kuuluva kasvilaji. Se kasvaa endeemisenä Kanariansaarilla La Palman saarella.
Palmansineraaria on monivuotinen ruohovartinen kasvi, jonka kukintona on monista mykeröistä koostuva huiskilomainen mykeröstö. Mykeröiden laitakukkia on 8–12 kappaletta ja ne ovat väriltään vaaleanpunaisia. Kehräkukat ovat purppuranpunaisia. Lehdet ovat yleensä soikeita ja hammaslaitaisia. Tyvilehdissä ei ole korvakkeita.
Palmansineraarian tieteellisen nimen lajinimi (papyracea) on johdettu latinan papyrusta tarkoittavasta sanasta ja viittaa kasvin lehtien paperimaisuuteen.
Paal Berg

| Paal Berg |
| --- | --- |
 Berg 1950-luvulla
Norjan korkeimman oikeuden puheenjohtaja
 1929–1946  
Norjan oikeusministeri
 Mowinckelin I hallitus 25. heinäkuuta 1924 – 5. maaliskuuta 1926  
Edeltäjä:  Christian Lange Rolfsen
Seuraaja:  Ingolf Elster Christensen
Norjan sosiaaliministeri
 Knudsenin II hallitus 20. helmikuuta 1919 – 21. kesäkuuta 1920  
Edeltäjä:  Lars Abrahamsen
Seuraaja:  Odd Klingenberg
Henkilötiedot
Syntynyt: 18. tammikuuta 1873 Hammerfest, Norja
Kuollut: 24. toukokuuta 1968 (95 vuotta) Bærum, Norja
Ammatti:  poliitikko, juristi
Tiedot
Puolue:  Venstre
Paal Berg (18. tammikuuta 1873 Hammerfest – 24. toukokuuta 1968 Bærum) oli norjalainen juristi ja Venstren poliitikko. Hän toimi Norjan sosiaaliministerinä vuosina 1919–1920 ja oikeusministerinä 1924–1926. Vuosina 1929–1946 hän oli Norjan korkeimman oikeuden puheenjohtaja. Berg oli keskeisessä asemassa Norjan työmarkkinalainsäädännön luomisessa, ja hän oli Norjan työtuomioistuimen ensimmäinen puheenjohtaja. Norjan miehityksen aikana hän oli yksi vastarintaliikkeen johtajista.
Aiheesta muualla

Kuvia tai muita tiedostoja aiheesta Paal Berg Wikimedia Commonsissa
Ollilampi (Viitasaari, Huopana)

| Ollilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°03′00″N, 25°34′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Muuruejärveen 
Järvinumero:  14.432.1.002
Mittaustietoja
Pinnankorkeus:  101 m  
Pituus:  470 m  
Leveys:  200 m  
Rantaviiva:  1,096 km  
Pinta-ala:  4,839 ha  
Tilavuus:  0.000060 km³ 
Keskisyvyys:  1,24 m  
Suurin syvyys:  3 m  
Saaria:  ei saaria 
 fiOllilampi 
Ollilampi  on Keski-Suomessa Viitasaarella  Huopanan lähellä sijaitseva lampi.
Maantietoa

Lampi on 470 metriä pitkä, 200 metriä leveä, ja sen pinta-ala on 4,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 60 200 kuutiometriä. Sen keskisyvyys on 1,2 metriä ja suurin syvyys on 3,0 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Muuruejärven alueeseen (14.432) se kuuluu. Lammen vedenpinnan korkeus on 101 metriä mpy.
Paal Nilssen-Love

Paal Nilssen-Love Chicagossa 2006
Paal Nilssen-Love (s. 24. joulukuuta 1974 Molde) on norjalainen jazzrumpali.
Vuodesta 1990 Nilssen-Love osallistui aktiivisesti Stavangerin jazzelämään ja liittyi yhtyeisiin, joissa toimivat muiden muassa Didrik Ingvaldsen ja Frode Gjerstad. Hän opiskeli Trondheimin yliopistossa. Uralla käänteentekevä oli Element-kvartetin perustaminen vuonna 1993; tämän yhtyeen kautta Nilssen-Love pääsi osallistumaan moniinn muihin hankkeisiin. Vuonna 1996 hän muutti Osloon. Hänen yhteistyökumppaneidensa joukossa ovat olleet Iain Ballamy, Chris Potter, Sten Sandell, Mats Gustafsson, Håkon Kornstad, Ken Vandermark, John Butcher, Nils Hentrik Asheim, Lasse Marhaug ja Peter Brötzmann. Vuonna 1999 Nilssen-Love piti ensimmäisen soolokonserttinsa, ja vuonna 2001 ilmestyi sooloalbumi Sticks and Stones. Nilssen-Love on osallistunut kymmeniin levytyksiin ja esiintynyt kansainvälisesti lukuisilla festivaaleilla kuten Molde Jazzissa. Hän on myös johtanut vuosittaista All Ears -improvisaatiofestivaalia Oslossa.
Nilssen-Love toimi Atomic-yhtyeen jäsenenä, kunnes hänet vuonna 2014 korvasi Hans Hulbækmo.
Aiheesta muualla

Kuvia tai muita tiedostoja aiheesta Paal Nilssen-Love Wikimedia Commonsissa
Origenes Pakana

Origenes Pakana (m.kreik. Ὠριγένης, Ōrigenēs; 200-luku) oli antiikin kreikkalainen keskiplatonilainen filosofi, joka eli ja vaikutti Aleksandriassa. Origenes oli Ammonios Sakkaksen oppilas ja Plotinoksen aikalainen Ammonioksen Aleksandriassa pitämässä filosofikoulussa. Hän oli myös paljon kuuluisamman kaimansa, kristityn Origeneen, aikalainen. Lisänimi Pakana on annettu myöhemmin, jotta nämä kaksi henkilöä voitaisiin erottaa toisistaan.
Origenes mainitaan kolme kertaa Porfyrioksen teoksessa Plotinoksen elämä. Hän saa paljon paremman kohtelun kuin kristitty Origenes, josta Porfyrios ei pitänyt. Myös Proklos mainitsee hänet useamman kerran. Vaikuttaa, että Origeneen opiskelutoverit Plotinos ja Kassios Longinos suhtautuivat häneen kunnioituksella.
Origeneen omasta ajattelusta tunnetaan ainoastaan se, ettei hän katsonut todellisuuden ensimmäisen prinsiipin olevan Yksi, joka on järjen ulottumattomissa ja olevan ulkopuolella, niin kuin Plotinos katsoi. Sen sijaan Origenes katsoi, että ensimmäinen prinsiippi oli korkein järki ja ensimmäinen oleva. Tästä voi päätellä, että hänen näkemyksensä olivat lähempänä perinteistä keskiplatonismia kuin Plotinoksen uusplatonismia.
Käännös suomeksi
Ontarion piirikunta (New York)

Ontarion piirikunta (engl. Ontario County) on Yhdysvaltojen New Yorkin osavaltiossa sijaitseva piirikunta. Sen väkiluku oli 109 777 vuonna 2019. Piirikunnan hallintokeskus on Canandaiguan kaupunki. Piirikunta on perustettu vuonna 1789.
Aiheesta muualla

Kuvia tai muita tiedostoja aiheesta Ontarion piirikunta (New York) Wikimedia Commonsissa
Ontelokude

Ontelokude eli putkineulos on putken muotoon punottua kangasta, jota käytetään käsitöissä paksun langan tapaan. Tavallisimmin ontelokudetta valmistetaan puuvilla- ja tekokuitulangasta. Kuteita valmistetaan eri vahvuuksina ja sitä myydään vyyhdeissä tai rullissa, joko yksivärisenä tai kirjavana. Ontelokuteesta voi virkata, neuloa ja kutoa esim. mattoja ja erilaisia sisustustuotteita kuten tyynyjä, koreja ja laukkuja. Normaalikokoinen kude on noin 8 mm leveä. Siitä on helppo virkata virkkuukoukulla nro 7 esim. mattoja.
Ontelokudetta valmistetaan sekä käsin että teollisesti. Ontelokudekoneessa, josta valmistuu kapeaa ontelokudetta, on pieniä neuloja 12–16 kpl.
Ontelokude on helpommin käsiteltävää kuin trikookude[lähde? ]. Se on tasaisempaa, lisäksi siinä on vähemmän solmuja ja pääteltävää[lähde? ]. Puuvillainen ontelokude kutistuu pesussa 15–20 %. Siksi suositellaankin, että kude kastellaan ja kuivataan ennen käyttöä.
Kotimaista ontelokudetta valmistaa mm. Lanka ja Tekstiili Lestijärveltä. Ontelokudetta valmistetaan myös esim. Virossa. Lappajärven Värjäämö Oy värjää ja myy kotimaista ontelokudetta, joka on valmiiksi kutistettu.
Aiheesta muualla

Lanka ja Tekstiili
Lappajärven Värjäämö O
Ollilampi (Viitasaari, Niinilahti)

| Ollilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°56′06″N, 25°53′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Ollipuro Keiteleeseen 
Järvinumero:  14.421.1.017
Mittaustietoja
Pinnankorkeus:  119,1 m  
Pituus:  430 m  
Leveys:  130 m  
Rantaviiva:  1,188 km  
Pinta-ala:  4,682 ha  
Tilavuus:  0.000032 km³ 
Keskisyvyys:  0,68 m  
Suurin syvyys:  1,7 m  
Saaria:  ei saaria 
 fiOllilampi 
Ollilampi  on Keski-Suomessa Viitasaarella  Ilmolahden lähellä sijaitseva lampi.
Maantietoa

Lampi on 430 metriä pitkä, 130 metriä leveä, ja sen pinta-ala on 4,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 32 000 kuutiometriä. Sen keskisyvyys on 0,7 metriä ja suurin syvyys on 1,7 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 119,1 metriä mpy.
Oromo

Oromo tarkoittaa seuraavia asioita:
oromot, kansa Pohjois-Afrikassa
oromo, afroaasialainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oromo”, voi hakea sivunnimihaulla, laajalla sivunnimihaulla tai tekstihaulla.
Orontea

Orontea on Antonio Cestin säveltämä kolminäytöksinen dramma musicale, joka sai ensi-iltansa vuoden 1649 karnevaalikaudella Venetsian Teatro Santissimi Apostolissa. Oopperan libreton kirjoitti Giacinto Andrea Cicognini. Teos kuuluu 1600-luvun loppupuolen esitetyimpiin oopperoihin ja sitä esitettiin jopa Pohjois-Saksassa 1670-luvulla. Teoksen aaria All'idol mio sisältyy laulunopetuksessa keskeiseen Arie Antiche -kokoelmaan ja siten se kuuluu monien laulajien ohjelmistoon.